               COMISIA EUROPEANĂ
            Bruxelles, 13.12.2018
            COM(2018) 828 final
            2018/0418(NLE)
            Propunere de
            DECIZIE A CONSILIULUI
            privind încheierea Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 603/2013
                  1
               , care reformează Regulamentul nr. 2725/2000 din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin, a fost adoptat și a intrat în vigoare la 19 iulie 2013. Regulamentul se aplică din 20 iulie 2015.

               Regulamentul (UE) nr. 603/2013 permite, printre altele, consultarea Eurodac de către autoritățile de aplicare a legii în scopul prevenirii, detectării și anchetării infracțiunilor cu caracter terorist și a altor infracțiuni grave. Scopul acestei autorizări este de a permite autorităților de aplicare a legii să solicite compararea datelor dactiloscopice cu cele stocate în baza de date centrală a Eurodac atunci când încearcă să stabilească identitatea exactă a unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană.

               La data de 26 octombrie 2004 a fost încheiat Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „acordul din 26 octombrie 2004”)
                  2
               . La data de 28 februarie 2008 a fost încheiat Protocolul dintre Uniunea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „protocolul din 28 februarie 2008”)
                  3
               .

               Elveția și Liechtenstein aplică elementele de azil ale Regulamentului (UE) nr. 603/2013 în conformitate cu acordul din 26 octombrie 2004 și cu protocolul din 28 februarie 2008. Cu toate acestea, accesul autorităților de aplicare a legii la Eurodac nu intră în domeniul de aplicare al acordului și, respectiv, al protocolului menționate anterior.

               În cadrul unei reuniuni din data de 14 mai 2014 cu reprezentanți ai Comisiei, Danemarca, Elveția, Liechtenstein, Norvegia și Islanda și-au confirmat interesul de a iniția negocieri cu Uniunea Europeană în vederea extinderii în ceea ce le privește a dispozițiilor în materie de asigurare a respectării legii ale Regulamentului (UE) nr. 603/2013, prin intermediul unui acord internațional.

               La data de 14 decembrie 2015, Consiliul a autorizat Comisia să deschidă negocieri privind un acord între Uniunea Europeană, pe de o parte, și, printre alte țări, Elveția și Liechtenstein, pe de altă parte, cu privire la modalitățile de participare a Elveției și Liechtensteinului la procedura de comparare și transmitere a datelor în scopul asigurării respectării legii, prevăzută în capitolul VI din Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii.

               Negocierile au fost finalizate și a fost parafat un acord, sub forma unui protocol la acordul din 26 octombrie 2004, prin care se extinde aplicarea acordului din 26 octombrie 2004 la asigurarea respectării legii.

               Extinderea la Elveția și Liechtenstein a dispozițiilor în materie de asigurare a respectării legii ale Regulamentului (UE) nr. 603/2013 ar permite autorităților de aplicare a legii ale Elveției și ale Liechtensteinului să solicite compararea datelor dactiloscopice cu datele introduse de alte state participante și stocate în baza de date Eurodac atunci când încearcă să stabilească identitatea unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană sau privind o victimă. Pe de altă parte, acest lucru ar permite autorităților de aplicare a legii ale tuturor celorlalte state participante, indiferent dacă este vorba de state membre ale UE sau țări asociate, să solicite compararea datelor dactiloscopice cu datele introduse de Elveția și Liechtenstein și stocate în baza de date Eurodac, în aceleași scopuri.

               Obiectivul prezentului protocol este de a stabili drepturi și obligații cu caracter juridic obligatoriu pentru a asigura participarea efectivă a Elveției și Liechtensteinului la elementele de asigurare a respectării legii ale Regulamentului (UE) nr. 603/2013. Protocolul stabilește faptul că toate statele participante care au acces la Eurodac, indiferent dacă este vorba de state membre ale UE, de țări asociate sau de Elveția și Liechtenstein, pot, de asemenea, să acceseze bazele de date ale celorlalte state participante, în scopul asigurării respectării legii.

               •Coerența cu dispozițiile existente în domeniul de politică vizat

               Propunerea este conformă cu politicile UE privind accesul la baza de date Eurodac.

               •Coerența cu alte politici ale Uniunii

               Propunerea este conformă cu politicile UE în domeniul libertății, securității și justiției.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al prezentei propuneri de decizie a Consiliului este articolul 87 alineatul (2) litera (a) și articolul 88 alineatul (2) litera (a) din Tratatul privind funcționarea Uniunii Europene (TFUE), coroborate cu articolul 218 alineatul (6) litera (a).

               •Subsidiaritatea (în cazul competențelor neexclusive)

               Acordul din 26 octombrie 2004 este un acord internațional existent, încheiat între UE și Elveția. În conformitate cu principiul subsidiarității prevăzut la articolul 5 din TUE, obiectivele protocolului la acordul menționat anterior nu pot fi atinse decât printr-o propunere a Comisiei la nivelul UE.

               •Proporționalitatea

                  Propunerea respectă principiul proporționalității deoarece nu depășește ceea ce este necesar pentru a atinge obiectivele participării efective a Elveției și Liechtensteinului la elementele de asigurare a respectării legii ale Regulamentului (UE) nr. 603/2013 privind Eurodac.

               •Alegerea instrumentului

               În temeiul articolului 218 alineatul (6) din TFUE, este necesară o decizie a Consiliului privind încheierea acordului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultările cu părțile interesate

                  Consiliul (Grupul de lucru pentru azil) a fost consultat cu privire la conținutul și evoluția negocierilor. Parlamentul European (Comisia LIBE) a fost informat în acest sens.

               4.ALTE ELEMENTE

               •Explicarea detaliată a dispozițiilor specifice ale propunerii

                  Prezentul document este o propunere de decizie de autorizare a încheierii, în numele Uniunii Europene, a protocolului dintre UE și Elveția și Liechtenstein. Conform TFUE, Consiliul adoptă, la propunerea Comisiei, o decizie de autorizare a semnării și a încheierii unui acord internațional.

                  Protocolul stabilește aplicarea Regulamentului (UE) nr. 603/2013 în cazul Elveției și Liechtensteinului în ceea ce privește accesul la Eurodac în scopul asigurării respectării legii. Prin urmare, acesta permite autorităților de aplicare a legii desemnate ale celorlalte state participante și Europol să solicite o comparare a datelor dactiloscopice cu datele transmise sistemului central al Eurodac de către Elveția și Liechtenstein. Protocolul permite, de asemenea, autorităților de aplicare a legii desemnate ale Elveției și ale Liechtensteinului să solicite o comparare a datelor dactiloscopice cu datele transmise sistemului central al Eurodac de către celelalte state participante.

                  Protocolul garantează faptul că nivelul actual al UE de protecție a datelor cu caracter personal se aplică prelucrării datelor cu caracter personal în temeiul protocolului de către autoritățile Elveției și ale Liechtensteinului și ale statelor membre. Aceste date cu caracter personal ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului.

                  Protocolul condiționează accesul la Eurodac al Elveției și al Liechtensteinului în scopul asigurării respectării legii de punerea în aplicare în prealabil de către acestea, din punct de vedere juridic și tehnic, a Deciziei 2008/615/JAI în ceea ce privește datele dactiloscopice.

                  Protocolul prevede că mecanismele privind modificările prevăzute în acordul din 26 octombrie 2004 ar trebui să se aplice tuturor modificărilor privind accesul la Eurodac în scopul asigurării respectării legii.

               2018/0418 (NLE)

               Propunere de

               DECIZIE A CONSILIULUI

               privind încheierea Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 87 alineatul (2) litera (a), articolul 88 alineatul (2) litera (a) și articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European
                  4
               ,

               întrucât:

               (1)În conformitate cu Decizia [XXX] din [XXX]
                  5
               , Protocolul dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii a fost semnat la [XXX], sub rezerva încheierii sale la o dată ulterioară.

               (2)Pentru a sprijini și a consolida cooperarea polițienească dintre autoritățile competente ale statelor membre și cele ale Elveției și Liechtensteinului în scopul prevenirii, detectării și anchetării infracțiunilor cu caracter terorist sau a altor infracțiuni grave, este necesară implicarea Uniunii Europene pentru a permite Elveției și Liechtensteinului să participe la aspectele Eurodac legate de asigurarea respectării legii.

               (3)Acest protocol ar trebui aprobat în numele Uniunii Europene.

               (4)În conformitate cu articolul 3 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste state membre și-au notificat intenția de a participa la adoptarea și aplicarea prezentei decizii.

               (5)În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii, Protocolul dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii („protocolul”).

               Textul protocolului este atașat la prezenta decizie.

               Articolul 2

               Președintele Consiliului desemnează persoana (persoanele) împuternicită (împuternicite) să efectueze, în numele Uniunii Europene, notificarea prevăzută la articolul 4 alineatul (2) din protocol, pentru a exprima consimțământul Uniunii Europene de a-și asuma obligații în temeiul protocolului.

               Articolul 3

               Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție ( JO L 180, 29.6.2013, p. 1).

                     (2)

                        JO L 53, 27.2.2008, p. 5.

                     (3)

                        JO L 160, 18.6.2011, p. 39.

                     (4)

                        JO C […], […], p. […].

                     (5)

                        JO L […], […], p. […].

    ---documentbreak---

               COMISIA EUROPEANĂ
            Bruxelles, 13.12.2018
            COM(2018) 828 final
            ANEXĂ
            la
            Propunerea de Decizie a Consiliului
            privind încheierea Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii

               ANEXĂ

               la

               Propunerea de DECIZIE A CONSILIULUI

               privind încheierea Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii

               UNIUNEA EUROPEANĂ

               și

               CONFEDERAȚIA ELVEȚIENĂ

               și

               PRINCIPATUL LIECHTENSTEIN,

               denumite în continuare „părțile”,

               (1)
                     AVÂND ÎN VEDERE că la data de 26 octombrie 2004 a fost încheiat Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „acordul din 26 octombrie 2004”)
                  1
               .

               (2)
                     AVÂND ÎN VEDERE că la data de 28 februarie 2008 a fost încheiat Protocolul dintre Uniunea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „protocolul din 28 februarie 2008”)
                  2
               .

               (3)
                     REAMINTIND că, la data de 26 iunie 2013, Uniunea Europeană a adoptat Regulamentul (UE) nr. 603/2013 al Parlamentului European și al Consiliului privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (denumit în continuare: „Regulamentul (UE) nr. 603/2013”)
                  3
               .

               (4)
                     REAMINTIND faptul că procedurile de comparare și transmitere a datelor în scopul asigurării respectării legii, astfel cum sunt prevăzute în Regulamentul (UE) nr. 603/2013, nu constituie o dezvoltare a dispozițiilor Eurodac, în sensul acordului din 26 octombrie 2004 și al protocolului din 28 februarie 2008.

               (5)
                     AVÂND ÎN VEDERE că ar trebui încheiat un protocol între Uniunea Europeană și Confederația Elvețiană, denumită în continuare „Elveția”, și Principatul Liechtenstein, denumit în continuare „Liechtenstein”, pentru a permite Elveției și Liechtensteinului să participe la aspectele Eurodac legate de asigurarea respectării legii și a permite astfel autorităților de aplicare a legii desemnate ale Elveției și ale Liechtensteinului să solicite compararea datelor dactiloscopice cu cele transmise sistemului central al Eurodac de către celelalte state participante.

               (6)
                     AVÂND ÎN VEDERE că aplicarea Regulamentului (UE) nr. 603/2013 în scopul asigurării respectării legii în cazul Elveției și al Liechtensteinului ar trebui, de asemenea, să permită autorităților de aplicare a legii desemnate ale celorlalte state participante și Europol să solicite compararea datelor dactiloscopice cu cele transmise sistemului central al Eurodac de către Elveția și Liechtenstein.

               (7)
                     AVÂND ÎN VEDERE că prelucrarea datelor cu caracter personal de către autoritățile de aplicare a legii desemnate ale statelor participante și de către Europol în scopul prevenirii, detectării sau anchetării infracțiunilor cu caracter terorist sau a altor infracțiuni grave în temeiul prezentului protocol ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului

                     4

               .

               (8)
                     AVÂND ÎN VEDERE că ar trebui să se aplice și condițiile suplimentare prevăzute în Regulamentul (UE) nr. 603/2013 în ceea ce privește prelucrarea datelor cu caracter personal de către autoritățile desemnate ale statelor participante și de către Europol în scopul prevenirii, detectării sau anchetării infracțiunilor cu caracter terorist sau a altor infracțiuni grave.

               (9)
                     AVÂND ÎN VEDERE că ar trebui permis accesul autorităților desemnate ale Elveției și ale Liechtensteinului doar în cazul în care comparările cu bazele de date dactiloscopice naționale ale statului solicitant și cu sistemele automate de identificare a amprentelor digitale ale tuturor celorlalte state participante, în temeiul Deciziei 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere
                  5
               , nu au dus la stabilirea identității persoanei vizate. Această condiție impune statului solicitant să efectueze comparări cu sistemele automate de identificare a amprentelor digitale disponibile din punct de vedere tehnic ale tuturor celorlalte state participante, în temeiul Deciziei 2008/615/JAI a Consiliului, cu excepția cazului în care statul solicitant respectiv poate justifica că există motive întemeiate să se considere că respectivele comparări nu vor duce la stabilirea identității persoanei vizate. Astfel de motive întemeiate există în special atunci când cazul respectiv nu are nicio legătură operațională sau investigațională cu un anumit stat participant. Această condiție impune punerea în aplicare prealabilă de către statul membru solicitant, din punct de vedere juridic și tehnic, a Deciziei 2008/615/JAI a Consiliului în ceea ce privește datele dactiloscopice, dat fiind că nu ar trebui să se permită efectuarea unei verificări în Eurodac în scopul asigurării respectării legii fără să se fi parcurs mai întâi etapele menționate anterior.

               (10)
                     AVÂND ÎN VEDERE că, înainte de efectuarea de căutări în Eurodac, autoritățile desemnate ale Elveției și ale Liechtensteinului ar trebui, de asemenea, sub rezerva îndeplinirii condițiilor necesare pentru efectuarea unei comparări, să consulte Sistemul de informații privind vizele, în temeiul Deciziei 2008/633/JAI a Consiliului din 23 iunie 2008 privind accesul la Sistemul de informații privind vizele (VIS) în vederea consultării de către autoritățile desemnate ale statelor membre și de către Europol în scopul prevenirii, depistării și cercetării infracțiunilor de terorism și a altor infracțiuni grave
                  6
               .

               (11)
                     AVÂND ÎN VEDERE că tuturor noilor acte legislative și noilor acte sau măsuri, inclusiv cele referitoare la rolul Comitetului mixt, ce vizează accesul la Eurodac în scopul asigurării respectării legii ar trebui să li se aplice mecanisme privind noile acte legislative și noile acte sau măsuri care să fie identice celor prevăzute în acordul din 26 octombrie 2004 și în protocolul din 28 februarie 2008,

               CONVIN DUPĂ CUM URMEAZĂ:

               Articolul 1

               1.
                     Regulamentul (UE) nr. 603/2013 se pune în aplicare de către Elveția în ceea ce privește compararea datelor dactiloscopice cu cele stocate în sistemul central al Eurodac în scopul asigurării respectării legii și se aplică în relațiile sale cu Liechtenstein și cu celelalte state participante.

               2.
                     Regulamentul (UE) nr. 603/2013 se pune în aplicare de către Liechtenstein în ceea ce privește compararea datelor dactiloscopice cu cele stocate în sistemul central al Eurodac în scopul asigurării respectării legii și se aplică în relațiile sale cu Elveția și cu celelalte state participante.

               3.
                     Statele membre ale Uniunii Europene, cu excepția Danemarcei, sunt considerate state participante în sensul alineatelor (1) și (2). Acestea aplică în cazul Elveției și Liechtensteinului dispozițiile Regulamentului (UE) nr. 603/2013 care se referă la accesul în scopul asigurării respectării legii.

               4.
                     Danemarca, Islanda și Norvegia sunt considerate state participante în sensul alineatelor (1) și (2) în măsura în care între acestea și Uniunea Europeană se aplică acorduri similare prezentului acord care recunosc Elveția și Liechtensteinul ca state participante.

               Articolul 2

               1.
                     Prezentul protocol nu intră în vigoare în ceea ce privește Elveția decât după ce Elveția pune în aplicare și aplică dispozițiile Directivei (UE) 2016/680 și condițiile prevăzute în Regulamentul (UE) nr. 603/2013 în ceea ce privește prelucrarea datelor cu caracter personal de către autoritățile sale naționale în scopurile prevăzute la articolul 1 alineatul (2) din Regulamentul (UE) nr. 603/2013.

               2.
                     Prezentul protocol nu intră în vigoare în ceea ce privește Liechtensteinul decât după ce Liechtensteinul pune în aplicare și aplică dispozițiile Directivei (UE) 2016/680 și condițiile prevăzute în Regulamentul (UE) nr. 603/2013 în ceea ce privește prelucrarea datelor cu caracter personal de către autoritățile sale naționale în scopurile prevăzute la articolul 1 alineatul (2) din Regulamentul (UE) nr. 603/2013.

               Articolul 3

               Dispozițiile acordului din 26 octombrie 2004 și ale protocolului din 28 februarie 2008 privind noua legislație și noile acte sau măsuri, inclusiv cele referitoare la Comitetul mixt, se aplică tuturor noilor acte legislative și noilor acte sau măsuri referitoare la accesul la Eurodac în scopul asigurării respectării legii.

               Articolul 4

               1.
                     Prezentul protocol se ratifică sau se aprobă de către părți. Instrumentele de ratificare sau de aprobare se depun la Secretarul general al Consiliului Uniunii Europene, care acționează în calitate de depozitar al prezentului protocol.

               2.
                     Prezentul protocol intră în vigoare în prima zi a lunii următoare datei la care depozitarul notifică părților depunerea instrumentului de ratificare sau de aprobare al Uniunii Europene și al cel puțin uneia dintre celelalte părți.

               3.
                     Prezentul protocol nu se aplică Elveției decât după punerea în aplicare de către aceasta a dispozițiilor capitolului 6 din Decizia 2008/615/JAI a Consiliului și după încheierea, în ceea ce privește Elveția, a procedurilor de evaluare referitoare la datele dactiloscopice, prevăzute în capitolul 4 din anexa la Decizia 2008/616/JAI a Consiliului privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere
                  7
               .

               4.
                     Prezentul protocol nu se aplică Liechtensteinului decât după punerea în aplicare de către acesta a dispozițiilor capitolului 6 din Decizia 2008/615/JAI a Consiliului și după încheierea, în ceea ce privește Liechtensteinul, a procedurilor de evaluare referitoare la datele dactiloscopice, prevăzute în capitolul 4 din anexa la Decizia 2008/616/JAI a Consiliului.

               Articolul 5

               1.
                     Fiecare parte se poate retrage din prezentul protocol prin trimiterea unei declarații scrise depozitarului. Această declarație produce efecte la șase luni de la depunerea sa.

               2.
                     Prezentul protocol încetează să mai producă efecte în cazul în care fie Uniunea Europeană, fie atât Elveția, cât și Liechtensteinul se retrag din acesta.

               3.
                     Prezentul protocol încetează să mai producă efecte în ceea ce privește Elveția în cazul în care acordul din 26 octombrie 2004 încetează să mai producă efecte în cazul Elveției.

               4.
                     Prezentul protocol încetează să mai producă efecte în ceea ce privește Liechtensteinul în cazul în care acordul din 28 februarie 2008 încetează să mai producă efecte în cazul Liechtensteinului.

               5.
                     Retragerea din prezentul protocol a uneia dintre părți sau suspendarea ori denunțarea acestuia în ceea ce privește una dintre părți nu va aduce atingere nici acordului din 26 octombrie 2004, nici protocolului din 28 februarie 2008.

               Articolul 6

               Prezentul protocol este întocmit într-un singur exemplar, în limbile bulgară, cehă, croată, daneză, engleză, estoniană, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, toate textele fiind în egală măsură autentice.

               Originalul se depune la depozitar, care întocmește o copie certificată pentru fiecare dintre părți.

               Încheiat la Bruxelles la

                     (1)

                        JO L 53, 27.2.2008, p. 5.

                     (2)

                        JO L 160, 18.6.2011, p. 39.

                     (3)

                        JO L 180, 29.6.2013, p. 1.

                     (4)

                        JO L 119, 4.5.2016, p. 89.

                     (5)

                        JO L 210, 6.8.2008, p. 1.

                     (6)

                        JO L 218, 13.8.2008, p. 129.

                     (7)

                        JO L 210, 6.8.2008, p. 12.


               COMISIA EUROPEANĂ
            Bruxelles, 13.12.2018
            COM(2018) 831 final
            2018/0421(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, a Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) nr. 603/2013
                  1
               , care reformează Regulamentul nr. 2725/2000 din
                  11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin, a fost adoptat și a intrat în vigoare la 19 iulie 2013. Regulamentul se aplică din 20 iulie 2015.

               Regulamentul (UE) nr. 603/2013 permite, printre altele, consultarea Eurodac de către autoritățile de aplicare a legii în scopul prevenirii, detectării și anchetării infracțiunilor cu caracter terorist și a altor infracțiuni grave. Scopul acestei autorizări este de a permite autorităților de aplicare a legii să solicite compararea datelor dactiloscopice cu cele stocate în baza de date centrală a Eurodac atunci când încearcă să stabilească identitatea exactă
                  a unei persoane care este suspectată de comiterea unei infracțiuni cu caracter terorist
                  sau a unei alte infracțiuni grave ori în scopul obținerii de informații suplimentare privind o astfel de persoană.

               La data de 26 octombrie 2004 a fost încheiat Acordul dintre Comunitatea Europeană
                  și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „acordul din 26 octombrie 2004”)
                  2
               . La data de 28 februarie 2008 a fost încheiat Protocolul dintre Uniunea Europeană, Confederația Elvețiană și
                  Principatul Liechtenstein privind aderarea Principatului Liechtenstein la Acordul dintre
                  Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare: „protocolul din 28 februarie 2008”)
                  3
               .

               Elveția și Liechtenstein aplică elementele de azil ale Regulamentului (UE) nr. 603/2013 în conformitate cu acordul din 26 octombrie 2004 și cu protocolul din 28 februarie 2008.
                  Cu toate acestea, accesul autorităților de aplicare a legii la Eurodac nu intră în domeniul de aplicare al acordului și, respectiv, al protocolului menționate anterior.

               În cadrul unei reuniuni din data de 14 mai 2014 cu reprezentanți ai Comisiei, Danemarca, Elveția, Liechtensteinul, Norvegia și Islanda și-au confirmat interesul de a iniția negocieri cu Uniunea Europeană în vederea extinderii în ceea ce le privește a dispozițiilor în materie de asigurare a respectării legii ale Regulamentului (UE) nr. 603/2013, prin intermediul unui acord internațional.

               La data de 14 decembrie 2015, Consiliul a autorizat Comisia să deschidă negocieri privind un acord între Uniunea Europeană, pe de o parte, și, printre alte țări, Elveția și Liechtenstein,
                  pe de altă parte, cu privire la modalitățile de participare a Elveției și Liechtensteinului la procedura de comparare și transmitere a datelor în scopul asigurării respectării legii, prevăzută în capitolul VI din Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii.

               Negocierile au fost finalizate și a fost parafat un acord, sub forma unui protocol la acordul din 26 octombrie 2004, prin care se extinde aplicarea acordului din 26 octombrie 2004 la asigurarea respectării legii.

               Extinderea la Elveția și Liechtenstein a dispozițiilor în materie de asigurare a respectării legii ale Regulamentului (UE) nr. 603/2013 ar permite autorităților de aplicare a legii ale Elveției și ale Liechtensteinului să solicite compararea datelor dactiloscopice cu datele introduse de alte state participante și stocate în baza de date Eurodac atunci când încearcă să stabilească identitatea unei persoane care este suspectată de comiterea unei infracțiuni cu caracter terorist sau a unei alte infracțiuni grave ori în scopul obținerii de informații suplimentare privind o astfel de persoană sau privind o victimă. Pe de altă parte, acest lucru ar permite autorităților de aplicare a legii ale tuturor celorlalte state participante, indiferent dacă este vorba de state membre ale UE sau țări asociate, să solicite compararea datelor dactiloscopice cu datele introduse de Elveția și Liechtenstein și stocate în baza de date Eurodac, în aceleași scopuri.

               Obiectivul prezentului protocol este de a stabili drepturi și obligații cu caracter juridic obligatoriu pentru a asigura participarea efectivă a Elveției și Liechtensteinului la elementele de asigurare a respectării legii ale Regulamentului (UE) nr. 603/2013. Protocolul stabilește faptul că toate statele participante care au acces la Eurodac, indiferent dacă este vorba de state membre ale UE, de țări asociate sau de Elveția și Liechtenstein, pot, de asemenea, să acceseze bazele de date ale celorlalte state participante, în scopul asigurării respectării legii.

               •Coerența cu dispozițiile existente în domeniul de politică vizat

               Propunerea este conformă cu politicile UE privind accesul la baza de date Eurodac.

               •Coerența cu alte politici ale Uniunii

               Propunerea este conformă cu politicile UE în domeniul libertății, securității și justiției.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al prezentei propuneri de decizie a Consiliului este articolul 87 alineatul (2) litera (a) și articolul 88 alineatul (2) litera (a) din Tratatul privind funcționarea
                  Uniunii Europene (TFUE), coroborate cu articolul 218 alineatul (5) din TFUE.

               •Subsidiaritatea (în cazul competențelor neexclusive)

               Acordul din 26 octombrie 2004 este un acord internațional existent, încheiat între UE și Elveția. În conformitate cu principiul subsidiarității prevăzut la articolul 5 din TUE, obiectivele protocolului la acordul menționat anterior nu pot fi atinse decât printr-o propunere a Comisiei la nivelul UE.

               •Proporționalitatea

                  Pentru a sprijini și a consolida cooperarea polițienească dintre autoritățile competente ale statelor membre și cele ale Elveției și Liechtensteinului în scopul prevenirii, detectării și anchetării infracțiunilor cu caracter terorist sau a altor infracțiuni grave, este necesară implicarea UE pentru a permite Elveției și Liechtensteinului să participe la aspectele
                     Eurodac legate de asigurarea respectării legii. Propunerea respectă principiul proporționalității deoarece nu depășește ceea ce este necesar pentru a atinge obiectivele participării
                     efective a Elveției și Liechtensteinului la elementele de asigurare a respectării legii ale Regulamentului (UE) nr. 603/2013 privind Eurodac.

               •Alegerea instrumentului

               În temeiul articolului 218 alineatul (5) din TFUE, este necesară o decizie a Consiliului de autorizare a semnării acordului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultările cu părțile interesate

                  Consiliul (Grupul de lucru pentru azil) a fost consultat cu privire la conținutul și evoluția negocierilor. Parlamentul European (Comisia LIBE) a fost informat în acest sens.

               4.ALTE ELEMENTE

               •Explicarea detaliată a dispozițiilor specifice ale propunerii

                  Prezentul document este o propunere de decizie de autorizare a semnării, în numele
                     Uniunii Europene, a protocolului dintre UE și Elveția și Liechtenstein. Conform TFUE, Consiliul adoptă, la propunerea Comisiei, o decizie de autorizare a semnării și a încheierii unui acord internațional.

                  Protocolul stabilește aplicarea Regulamentului (UE) nr. 603/2013 în cazul Elveției și Liechtensteinului în ceea ce privește accesul la Eurodac în scopul asigurării respectării legii. Prin urmare, acesta permite autorităților de aplicare a legii desemnate ale celorlalte state participante și Europol să solicite o comparare a datelor dactiloscopice cu datele transmise sistemului central al Eurodac de către Elveția și Liechtenstein. Protocolul permite, de asemenea, autorităților de aplicare a legii desemnate ale Elveției și ale Liechtensteinului să solicite o comparare a datelor dactiloscopice cu datele transmise sistemului central al Eurodac de către celelalte state participante.

                  Protocolul garantează faptul că nivelul actual al UE de protecție a datelor cu caracter personal se aplică prelucrării datelor cu caracter personal în temeiul protocolului de către autoritățile Elveției și ale Liechtensteinului și ale statelor membre. Aceste date cu caracter personal ar trebui să facă obiectul unui standard de protecție a datelor cu caracter personal prevăzut în dreptul lor național care să respecte Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului.

                  Protocolul condiționează accesul la Eurodac al Elveției și al Liechtensteinului în scopul asigurării respectării legii de punerea în aplicare în prealabil de către acestea, din punct de vedere juridic și tehnic, a Deciziei 2008/615/JAI în ceea ce privește datele dactiloscopice.

                  Protocolul prevede că mecanismele privind modificările prevăzute în acordul din
                     26 octombrie 2004 ar trebui să se aplice tuturor modificărilor privind accesul la Eurodac în scopul asigurării respectării legii.

               2018/0421 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, a Protocolului dintre
                  Uniunea Europeană, Confederația Elvețiană și Principatul Liechtenstein la Acordul
                  dintre Comunitatea Europeană și Confederația Elvețiană referitor la criteriile și
                  mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac
                  în scopul asigurării respectării legii

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 87 alineatul (2) litera (a), articolul 88 alineatul (2) litera (a) și articolul 218 alineatul (5),

               având în vedere propunerea Comisiei Europene,

               întrucât:

               (1)La data de 14 decembrie 2015, Consiliul a autorizat Comisia să deschidă negocieri cu Elveția și Liechtenstein privind modalitățile de participare a Elveției și Liechtensteinului la procedura de comparare și transmitere a datelor în scopul asigurării respectării legii, prevăzută în capitolul VI din Regulamentul (UE)
                  nr. 603/2013 al Parlamentului European și al Consiliului
                  4
               .

               (2)Negocierile au fost finalizate și, la 22 noiembrie 2017, a fost parafat
                  Protocolul la Acordul din 26 octombrie 2004 dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau
                  în Elveția.

               (3)Prezentul protocol ar trebui semnat în numele Uniunii Europene, sub rezerva încheierii sale la o dată ulterioară

               (4)În conformitate cu articolul 3 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste
                  state membre și-au notificat intenția de a participa la adoptarea și aplicarea
                  prezentei decizii.

               (5)În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Prin prezenta decizie se aprobă, în numele Uniunii Europene, semnarea Protocolului dintre Uniunea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană referitor la criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția în ceea ce privește accesul la Eurodac în scopul asigurării respectării legii, sub rezerva încheierii sale la o dată ulterioară.

               Articolul 2

               Secretariatul General al Consiliului stabilește instrumentul prin care se acordă puteri depline în vederea semnării protocolului, sub rezerva încheierii sale, persoanei (persoanelor) indicate de negociatorul protocolului.

               Articolul 3

               Prezenta decizie intră în vigoare în ziua următoare datei publicării în Jurnalul Oficial
                  al Uniunii Europene.

               Adoptată la Bruxelles,

                     Pentru Consiliu,

                     Președintele

                     (1)

                        Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție ( JO L 180, 29.6.2013, p. 1).

                     (2)

                        JO L 53, 27.2.2008, p. 5.

                     (3)

                        JO L 160, 18.6.2011, p. 39.

                     (4)

                        Regulamentul (UE) nr. 603/2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii (JO L 180, 29.6.2013, p. 1).


               COMISIA EUROPEANĂ
            Bruxelles, 31.1.2019
            COM(2019) 31 final
            2019/0021(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Proiectul de decizie a Comitetului mixt al SEE (atașat la propunerea de decizie a Consiliului) are ca obiect modificarea anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE pentru a încorpora
                  Directiva (UE) 2015/1535 a Parlamentului European și a Consiliului din
                  9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale
                  1
               .

               •Coerența cu dispozițiile existente în domeniul de politică vizat

               Proiectul atașat de decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte politici ale Uniunii

               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Actele legislative care urmează să fie încorporate în Acordul privind SEE se întemeiază pe articolele 114, 337 și 43 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               În cooperare cu SEAE, Comisia prezintă proiectul de decizie a Comitetului mixt
                  al SEE în vederea adoptării de către Consiliu ca poziție a Uniunii. Comisia speră
                  să poată prezenta acest document în cel mai scurt timp, în cadrul Comitetului mixt
                  al SEE.

               •Subsidiaritatea (pentru competența neexclusivă)

               Propunerea respectă principiul subsidiarității din motivul prezentat mai jos.

               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.

               •Proporționalitatea

               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

               În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute de Acordul privind SEE.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Obținerea și utilizarea cunoștințelor de specialitate

               Nu se aplică.

               •Evaluarea impactului

               Nu se aplică.

               4.IMPLICAȚIILE BUDGETARE

               Nu există implicații bugetare preconizate ca urmare a încorporării Directivei (UE) 2015/1535 în Acordul privind SEE.

               5.ALTE ELEMENTE

               Principalele adaptări solicitate de AELS

               Justificare și soluția propusă:

               Definiția termenului „specificație tehnică”, articolul 1 alineatul (1) litera (c), adaptarea (a)

               Prin adaptare se garantează faptul că textul „produsele agricole, astfel cum sunt menționate în articolul 38 alineatul (1) [...] din [...] TFUE” nu este aplicat în cadrul definiției termenului „specificație tehnică”, pe motiv că articolul 38 alineatul (1) din TFUE se referă la politica agricolă comună (PAC) și politica comună în domeniul pescuitului (PCP) ale UE, ambele fiind instrumente care nu intră sub incidența Acordului privind SEE. O adaptare identică este deja aplicabilă în temeiul Acordului privind SEE.

               Solicitările de informații suplimentare, articolul 5 alineatul (1), adaptarea (c)

               A fost inclusă o adaptare pentru a se asigura un schimb suficient de informații între pilonul UE și pilonul AELS. Ar trebui remarcat faptul că o adaptare similară este deja aplicabilă în temeiul Acordului privind SEE.

               Transmiterea de observații, articolul 5 alineatul (2), adaptarea (d)

               Adaptarea clarifică modul în care se transmit, între pilonul UE și pilonul AELS, observațiile cu privire la proiectele de reglementări tehnice. Ar trebui remarcat faptul că o adaptare identică este deja aplicabilă în temeiul Acordului privind SEE.

               Avizele detaliate, articolul 6 alineatele (1), (2) și (7), adaptarea (e)

               Din motive de claritate, această adaptare garantează faptul că avizele detaliate pot fi emise numai în cadrul pilonului AELS, și anume că avizele detaliate nu pot fi transmise de un stat AELS unui stat membru al UE sau invers.

               Neaplicarea articolului 6 alineatele (3)-(6), adaptarea (f)

               Dispozițiile de la articolul 6 alineatele (3)-(6) prevăd un termen de așteptare prelungit în situațiile în care instituțiile UE intenționează să legifereze într-un domeniu acoperit de un proiect de reglementare tehnică național. Aceste dispoziții nu intră în domeniul de aplicare al Acordului privind SEE.

               2019/0021 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE, cu privire la modificarea anexei II
                  (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 114, 337 și 43, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE.

               (3)Directiva (UE) 2015/1535 a Parlamentului European și a Consiliului
                  5
                trebuie încorporată în Acordul privind SEE.

               (4)Prin urmare, anexa II (Reglementări tehnice, standarde, încercări și certificare) și anexa XI (Comunicații electronice, servicii audiovizuale și societatea informațională) la Acordul privind SEE ar trebui modificate în mod corespunzător.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, de către Comitetul mixt al SEE cu privire la propunerea de modificare a anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE se întemeiază pe proiectul de decizie a
                  Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 241, 17.9.2015, p. 1-15.

                     (2)

                        JO L 305, 30.11.1994, p. 6-8.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO L 241, 17.9.2015, p. 1-15).

    ---documentbreak---

               COMISIA EUROPEANĂ
            Bruxelles, 31.1.2019
            COM(2019) 31 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE

               ANEXĂ

               DECIZIA Nr.

               A COMITETULUI MIXT AL SEE

               din

               de modificare a anexei II (Reglementări tehnice, standarde, încercări și certificare) și a anexei XI (Comunicații electronice, servicii audiovizuale și societatea informațională) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Directiva (UE) 2015/1535 a Parlamentului European și a Consiliului din
                  9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale
                  1
                trebuie încorporată în Acordul privind SEE.

               (2)Directiva (UE) 2015/1535 abrogă Directiva 98/34/CE a Parlamentului European
                  și a Consiliului
                  2
               , astfel cum a fost modificată prin Directiva 98/48/CE a Parlamentului European și a Consiliului
                  3
               , care este încorporată în Acordul privind SEE și care, prin urmare, trebuie eliminată din Acordul privind SEE.

               (3)În timp ce statele AELS pot emite observații și avize detaliate cu privire la un proiect de reglementare tehnică notificat de alte state AELS, acestea pot prezenta observații numai cu privire la un proiect de reglementare tehnică notificat de statele membre ale Uniunii și viceversa.

               (4)Prin urmare, anexele II și XI la Acordul privind SEE ar trebui modificate în consecință,

               ADOPTĂ PREZENTA DECIZIE:

               Articolul 1

               În anexa II la Acordul privind SEE, la capitolul XIX, textul de la punctul 1
                  (Directiva 98/34/CE a Parlamentului European și a Consiliului) se înlocuiește cu următorul text:

               „32015 L 1535: Directiva (UE) 2015/1535 a Parlamentului European și a Consiliului din
                  9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO L 241, 17.9.2015, p. 1).

               În sensul prezentului acord, dispozițiile directivei se citesc cu următoarele adaptări:

               (a)articolul 1 alineatul (1) litera (c) paragraful al doilea se înlocuiește cu următorul text:

               „Termenul «specificație tehnică» cuprinde, de asemenea, metodele și procesele
                  de producție utilizate cu privire la produsele destinate consumului uman și animal
                  și cu privire la medicamente, astfel cum sunt definite la articolul 1 din
                  Directiva 2001/83/CE (încorporată în anexa II capitolul XIII punctul 15q din acord prin Decizia nr. 82/2002 a Comitetului mixt al SEE din 25 iunie 2002
                  4
               ), precum și metodele și procesele de producție referitoare la alte produse, în cazul în care au efect asupra caracteristicilor acestora.”;

               (b)la articolul 5 alineatul (1) primul paragraf se adaugă următorul text:

               „Textul integral al proiectului de reglementare tehnică notificat se pune la dispoziție în limba originală, precum și în traducere completă într-una dintre limbile oficiale
                  ale Uniunii.”;

               (c)la articolul 5 alineatul (1) se adaugă paragraful următor:

               „Comisia, în numele Uniunii, pe de o parte, și Autoritatea AELS de Supraveghere sau statele AELS prin intermediul Autorității AELS de Supraveghere, pe de altă parte, pot solicita informații suplimentare cu privire la un proiect de reglementare tehnică notificat.”;

               (d)la articolul 5 alineatul (2) se adaugă paragraful următor:

               „Autoritatea AELS de Supraveghere înaintează Comisiei observațiile statelor AELS sub forma unei comunicări unice coordonate, iar Comisia înaintează Autorității AELS de Supraveghere observațiile Uniunii.”;

               (e)termenii „stat membru” și „Comisie” de la articolul 6 alineatele (1), (2) și (7) se înlocuiesc cu termenii „stat AELS” și, respectiv, „Autoritatea AELS de Supraveghere”;

               (f)articolul 6 alineatele (3), (4), (5) și (6) nu se aplică.”

               Articolul 2

               În anexa XI la Acordul privind SEE, textul de la punctul 5i (Directiva 98/34/CE a Parlamentului European și a Consiliului) se înlocuiește cu următorul text:

               „32015 L 1535: Directiva (UE) 2015/1535 a Parlamentului European și a Consiliului din
                  9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale (JO L 241, 17.9.2015, p. 1).

               În sensul prezentului acord, dispozițiile directivei se citesc cu următoarele adaptări:

               (a)articolul 1 alineatul (1) litera (c) paragraful al doilea se înlocuiește cu următorul text:

                     5
                  „Termenul «specificație tehnică» cuprinde, de asemenea, metodele și procesele de producție utilizate cu privire la produsele destinate consumului uman și animal și cu privire la medicamente, astfel cum sunt definite la articolul 1 din Directiva 2001/83/CE (încorporată în anexa II capitolul XIII punctul 15q din acord prin Decizia nr. 82/2002 a Comitetului mixt al SEE din 25 iunie 2002), precum și metodele și procesele de producție referitoare la alte produse, în cazul în care au efect asupra caracteristicilor acestora.”;

               (b)la articolul 5 alineatul (1) primul paragraf se adaugă următorul text:

               „Textul integral al proiectului de reglementare tehnică notificat se pune la dispoziție în limba originală, precum și în traducere completă într-una dintre limbile oficiale ale Uniunii.”;

               (c)la articolul 5 alineatul (1) se adaugă paragraful următor:

               „Comisia, în numele Uniunii, pe de o parte, și Autoritatea AELS de Supraveghere sau statele AELS prin intermediul Autorității AELS de Supraveghere, pe de altă parte, pot solicita informații suplimentare cu privire la un proiect de reglementare tehnică notificat.”;

               (d)la articolul 5 alineatul (2) se adaugă paragraful următor:

               „Autoritatea AELS de Supraveghere înaintează Comisiei observațiile statelor AELS sub forma unei comunicări unice coordonate, iar Comisia înaintează Autorității AELS de Supraveghere observațiile Uniunii.”;

               (e)termenii „stat membru” și „Comisie” de la articolul 6 alineatele (1), (2) și (7) se înlocuiesc cu termenii „stat AELS” și, respectiv, „Autoritatea AELS de Supraveghere”;

               (f)articolul 6 alineatele (3), (4), (5) și (6) nu se aplică.”

               Articolul 3

               Textele Directivei (UE) 2015/1535 în limbile islandeză și norvegiană, care urmează să fie publicate în Suplimentul SEE la Jurnalul Oficial al Uniunii Europene, sunt autentice.

               Articolul 4

               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE
                  6*.

               Articolul 5

               Prezenta decizie se publică în secțiunea SEE și în Suplimentul SEE ale Jurnalului Oficial
                  al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  [...]

                  Secretarii

                  Comitetului mixt al SEE

                  [...]

                     (1)

                        JO L 241, 17.9.2015, p. 1.

                     (2)

                        JO L 204, 21.7.1998, p. 37.

                     (3)

                        JO L 217, 5.8.1998, p. 18.

                     (4)

                        JO L 266, 3.1 2002, p. 32 și Suplimentul SEE nr. 49, 3.10.2002, p. 22.

                     (5)

                        JO L 266, 3.1 2002, p. 32 și Suplimentul SEE nr. 49, 3.10.2002, p. 22.

                     (6)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 10.4.2019
            COM(2019) 184 final
            2019/0094(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Convenției pentru conservarea somonului în Atlanticul de Nord în ceea ce privește cererea de aderare la această convenție prezentată de Regatul Unit

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii Europene în cadrul organismului instituit prin Convenția pentru conservarea somonului în Atlanticul de Nord („Convenția NASCO”) în legătură cu aderarea Regatului Unit al Marii Britanii și Irlandei de Nord („Regatul Unit”) la convenția respectivă.

               2.Contextul propunerii

               La 29 martie 2017, Regatul Unit a notificat Consiliului European intenția sa de a se retrage din Uniunea Europeană în temeiul articolului 50 din Tratatul privind Uniunea Europeană. În consecință, Regatul Unit va deveni o țară terță, iar dreptul Uniunii va înceta să i se mai aplice fie de la data intrării în vigoare a Acordului de retragere, fie, în caz contrar, de la 13 aprilie 2019, cu excepția cazului în care Consiliul European, de comun acord cu Regatul Unit, stabilește în unanimitate o dată ulterioară.

               Până la retragerea sa din Uniune, Regatul Unit rămâne un stat membru care beneficiază de toate drepturile și respectă toate obligațiile care decurg din tratate, inclusiv principiul cooperării loiale. În orientările sale din 29 aprilie 2017, Consiliul European a recunoscut necesitatea de a ține seama, în context internațional, de particularitățile Regatului Unit în calitate de stat membru care se retrage, cu condiția ca acesta să își respecte obligațiile și să fie în continuare loial intereselor Uniunii câtă vreme mai este stat membru.

               Uniunea și Regatul Unit au negociat un acord de retragere în conformitate cu articolul 50 din Tratatul privind Uniunea Europeană, care a fost aprobat de Consiliul European din 25 noiembrie 2018 („Acordul de retragere”). Procedurile interne pentru încheierea acestui acord sunt în curs de desfășurare la nivelul Uniunii
                  1
               . Partea a patra a Acordului de retragere prevede o perioadă de tranziție pe parcursul căreia dreptul Uniunii, inclusiv acordurile internaționale încheiate de Uniune, va continua să se aplice Regatului Unit și pe teritoriul acestuia („perioada de tranziție”). Uniunea își va informa partenerii internaționali cu privire la măsurile specifice prevăzute în Acordul de retragere în temeiul cărora, pe parcursul unei perioade de tranziție, Regatul Unit va fi tratat ca stat membru în sensul acordurilor internaționale încheiate de Uniune, inclusiv al Convenției NASCO.

               Comunicarea Comisiei „Pregătiri pentru retragerea Regatului Unit din Uniunea Europeană la 30 martie 2019: un plan de contingență” din 13 noiembrie 2018 a stabilit măsurile de contingență pe care intenționează să le ia în cazul în care la data retragerii nu intră în vigoare un acord de retragere. În această comunicare, Comisia a enumerat acțiunile pe care le consideră necesare, reamintind totodată că s-ar putea impune acțiuni suplimentare într-o etapă ulterioară.

               Consiliul European (articolul 50) a solicitat din nou, la 13 decembrie 2018 și la 21 martie 2019, intensificarea eforturilor de pregătire și de contingență la toate nivelurile pentru întâmpinarea consecințelor retragerii Regatului Unit, luându-se în considerare toate rezultatele posibile.

               Convenția NASCO se aplică în prezent Regatului Unit, ca urmare a faptului că Uniunea este parte contractantă la convenție. Această situație va înceta la data la care Regatul Unit nu va mai fi vizat de Convenția NASCO ca stat membru al Uniunii.

               Obiectivul principal al Convenției NASCO este de a contribui prin consultări și cooperare la conservarea, regenerarea, refacerea, mărirea și gestionarea rațională a stocurilor de somon, având în vedere cele mai pertinente date științifice pe care le are la dispoziție. Convenția NASCO a intrat în vigoare la 1 octombrie 1983. Consiliul Uniunii Europene este depozitarul Convenției NASCO.

               2.1.Organizația pentru Conservarea Somonului din Atlanticul de Nord

               Organizația pentru Conservarea Somonului din Atlanticul de Nord este o organizație internațională înființată în temeiul convenției NASCO. Aceasta a fost creată ținând seama în mod direct de dispozițiile specifice privind stocurile de pește anadrome prevăzute la articolul 66 din Convenția Națiunilor Unite asupra dreptului mării din 10 decembrie 1982 („UNCLOS”).

               Convenția se aplică stocurilor de somon sălbatic care migrează dincolo de zonele de jurisdicție de pescuit ale statelor de coastă ale Oceanului Atlantic la nord de 36° latitudine nordică, pe tot parcursul migrației acestora.

               Prin urmare, NASCO este responsabilă de reglementarea activității de pescuit de somon sălbatic în Atlanticul de Nord. Aceasta se ocupă, de asemenea, de alte aspecte relevante legate de conservarea stocurilor de somon sălbatic. Într-un context mai larg, NASCO are totodată în vedere măsuri suplimentare și adecvate pentru apele aflate sub jurisdicția părților contractante, pentru a asigura supraviețuirea somonului sălbatic din Atlantic.

               NASCO are personalitate juridică și, în relațiile cu alte organizații internaționale și pe teritoriile părților contractante, are capacitatea juridică necesară îndeplinirii funcțiilor și realizării obiectivelor sale.

               2.2.NASCO

               NASCO este compusă dintr-un consiliu, trei comisii regionale (Comisia pentru America de Nord, Comisia pentru Atlanticul de Nord-Est și Comisia pentru Groenlanda occidentală) și un secretariat. Consiliul are reprezentanți ai tuturor părților contractante la convenție: Canada, Danemarca (în ceea ce privește Insulele Feroe și Groenlanda), Uniunea Europeană, Norvegia, Federația Rusă și Statele Unite ale Americii. Franța (în ceea ce privește Saint Pierre et Miquelon) participă la reuniunile NASCO în calitate de observator.

               Uniunea Europeană este parte la Convenția NASCO
                  2
                deoarece obiectul acesteia ține de politica comună în domeniul pescuitului, pentru care Uniunea are competență exclusivă. Statele membre sunt acoperite de Convenția NASCO în temeiul dreptului Uniunii.

               Uniunea Europeană este membru cu drepturi depline al Comisiei pentru Atlanticul de Nord-Est și al Comisiei pentru Groenlanda occidentală. În cadrul Comisiei pentru America de Nord, Uniunea Europeană are dreptul de a prezenta și de a vota propuneri de măsuri de reglementare privind stocurile de somon sălbatic originare din teritoriile Uniunii. În acest scop, se consideră că Uniunea este membru al acestei comisii în ceea ce privește examinarea acestor propuneri.

               2.3.Actul avut în vedere al NASCO

               Convenția NASCO este deschisă pentru aderare, sub rezerva aprobării de către consiliul NASCO, oricărui stat care își exercită jurisdicția de pescuit în Oceanul Atlantic de Nord sau care este un stat de origine pentru stocurile de somon.

               În scrisoarea sa din 28 februarie 2019, Regatul Unit a înaintat o cerere președintelui consiliului NASCO, solicitând aprobarea aderării sale la convenția NASCO. La 11 martie 2019, Secretariatul NASCO a notificat toate părțile la convenție, inclusiv Comisia Europeană. În conformitate cu articolul 17 din convenția NASCO, pentru ca aderarea Regatului Unit să fie considerată valabilă, este necesară aprobarea prealabilă a consiliului NASCO.

               Deciziile consiliului NASCO se iau cu o majoritate de trei pătrimi din voturile membrilor prezenți care votează afirmativ sau negativ. Votul nu poate avea loc decât dacă sunt prezenți două treimi din membrii consiliului.

               Instrumentele de aprobare sau de aderare se depun ulterior la depozitar. Pentru fiecare parte care aderă la convenția NASCO după depunerea instrumentelor necesare de ratificare, de aprobare sau de aderare, aceasta intră în vigoare la data depunerii instrumentului de aderare.

               Regatul Unit a clarificat faptul că cererea sa a fost depusă în cadrul unei planificări de contingență în absența unui acord de retragere. În cererea sa, Regatul Unit specifică faptul că „[î]n cazul în care Acordul de retragere este semnat, ratificat și aprobat [...], Regatul Unit se va abține de la depunerea instrumentului său de aderare pentru a obține statutul de membru al NASCO cu drepturi depline, cu efect de la data retragerii sale din Uniunea Europeană.”

               3.Poziția care urmează să fie adoptată în numele Uniunii

               Decizia Consiliului ar trebui să permită Comisiei să aprobe, în numele Uniunii, aderarea Regatului Unit la Convenția NASCO, ținând seama de următoarea condiție: având în vedere incertitudinea actuală cu privire la data și la condițiile de retragere a Regatului Unit din Uniune, aprobarea Uniunii ar trebui să fie comunicată către NASCO numai atunci când dreptul Uniunii încetează să se mai aplice Regatului Unit.

               Un obiectiv central al politicii comune în domeniul pescuitului, astfel cum este prevăzut în Regulamentul (UE) nr. 1380/2013 al Parlamentului European și al Consiliului
                  3
               ,

               este „de a asigura faptul că activitățile de pescuit sunt sustenabile din punct de vedere social, economic și al mediului și sunt gestionate într-un mod coerent cu obiectivele de a realiza beneficii economice, sociale și de ocupare a forței de muncă și de a reface și menține stocurile de pește peste nivelurile la care se poate asigura producția maximă durabilă, precum și faptul că ele contribuie la securitatea aprovizionării cu alimente”.

               Este în interesul Uniunii ca Regatul Unit să coopereze la gestionarea stocurilor de somon în deplină conformitate cu dispozițiile Convenției Națiunilor Unite asupra dreptului mării din 10 decembrie 1982 („UNCLOS”) și ale Acordului Organizației Națiunilor Unite pentru aplicarea prevederilor Convenției Organizației Națiunilor Unite asupra dreptului mării din 10 decembrie 1982 în legătură cu conservarea și gestionarea populațiilor transzonale și a stocurilor de pești mari migratori din 4 august 1995 („UNFSA”) sau cu dispozițiile oricărui alt acord internațional sau ale oricărei alte norme de drept internațional.

               În conformitate cu articolul 66 din UNCLOS, statele din ale căror ape curgătoare provin stocurile anadrome sunt primele interesate și responsabile de aceste stocuri. Statul de origine al stocurilor anadrome trebuie să asigure conservarea acestora prin stabilirea unor măsuri de reglementare adecvate pentru pescuitul în toate apele situate în interiorul limitelor exterioare ale zonei sale economice exclusive. În cazurile în care stocurile anadrome migrează către sau prin apele situate în interiorul limitelor exterioare ale zonei economice exclusive a unui alt stat decât statul de origine, statul respectiv trebuie să coopereze cu statul de origine în ceea ce privește conservarea și gestionarea acestor stocuri.

               Statul de origine al stocurilor anadrome și alte state care pescuiesc aceste stocuri trebuie să ia măsuri pentru punerea în aplicare a articolului 66 din UNCLOS. Această cooperare poate fi instituită în cadrul organizațiilor regionale de gestionare a pescuitului.

               Regatul Unit, ca stat de origine și stat care își exercită jurisdicția în domeniul pescuitului, are interese legitime în zona convenției NASCO, în măsura în care apele din zona economică exclusivă a Regatului Unit și din marea liberă adiacentă intră în zona convenției NASCO.

               Aderarea Regatului Unit la Convenția NASCO va permite Regatului Unit să coopereze în ceea ce privește măsurile necesare de gestionare și conservare a somonului, ținând seama în mod corespunzător de drepturile, interesele și obligațiile altor țări și ale Uniunii Europene și să se asigure că activitățile de pescuit sunt desfășurate fără ca stocul (stocurile) să fie exploatat(e) în mod nesustenabil.

               Având în vedere interesele legitime de pescuit ale Regatului Unit în zona Convenției NASCO, obligația Regatului Unit de a coopera în ceea ce privește gestionarea necesară a pescuitului și necesitatea de a garanta caracterul obligatoriu al deciziilor NASCO la data aderării Regatului Unit, Comisia recomandă ca cererea Regatului Unit să fie acceptată.

               Se propune autorizarea Comisiei pentru a-l informa pe președintele consiliului NASCO cu privire la poziția Uniunii în favoarea aderării Regatului Unit din momentul în care dreptul Uniunii încetează să se aplice Regatului Unit și pentru a-și exprima votul în acest sens în cadrul consiliului NASCO care va decide cu privire la aderarea Regatului Unit.

               În cazul în care Regatul Unit se retrage din Uniune în condițiile Acordului de retragere și ale perioadei de tranziție aferente, Uniunea își va informa partenerii internaționali cu ocazia semnării acordului de retragere, inclusiv celelalte părți la Convenția NASCO, că, pe parcursul acestei perioade de tranziție, Regatul Unit trebuie tratat ca un stat membru în sensul acordurilor internaționale la care Uniunea este parte.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional. Conceptul include totodată și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  4
               .

               4.1.2.Aplicarea la cazul în discuție

               Convenția NASCO este deschisă pentru aderare, sub rezerva aprobării de către consiliul NASCO, oricărui stat care își exercită jurisdicția de pescuit în Oceanul Atlantic de Nord sau care este un stat de origine pentru stocurile de somon.

               Deciziile consiliului NASCO se iau cu o majoritate de trei pătrimi din voturile membrilor prezenți care votează afirmativ sau negativ. Votul nu poate avea loc decât dacă sunt prezenți două treimi din membrii consiliului NASCO.

               Aderarea se efectuează prin depunerea unui instrument de aderare la depozitar și intră în vigoare de la data primirii acestuia.

               Depozitarul informează toți semnatarii și toate părțile care aderă cu privire la instrumentele de ratificare sau de aderare depozitate și notifică data și părțile pentru care această convenție intră în vigoare.

               Odată intrată în vigoare, aderarea Regatului Unit va avea caracter obligatoriu în temeiul dreptului internațional, în conformitate cu articolul 17 alineatul (3) din Convenția NASCO, și are vocația de a influența în mod decisiv conținutul legislației UE.

               Actul avut în vedere nu aduce completări sau modificări cadrului instituțional al Convenției NASCO. Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește mai multe obiective sau include mai multe elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celelalte obiective sau elemente au mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la politica comună în domeniul pescuitului.

               Prin urmare, temeiul juridic material al deciziei propuse este articolul 43 din TFUE.

               4.3.Concluzie

               Temeiul juridic al deciziei propuse ar trebui să fie articolul 43, coroborat cu articolul 218 alineatul (9) din TFUE.

               2019/0094 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Convenției pentru conservarea somonului în Atlanticul de Nord în ceea ce privește cererea de aderare la această convenție prezentată de Regatul Unit

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția pentru conservarea somonului în Atlanticul de Nord
                  5
                („Convenția NASCO”) a fost aprobată prin Decizia 82/886/CEE a Consiliului
                  6
                și a intrat în vigoare la 1 octombrie 1983.

               (2)La 29 martie 2017, Regatul Unit a prezentat notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a unui acord de retragere sau, în lipsa încheierii unui acord, de la 13 aprilie 2019, cu excepția cazului în care Consiliul European, în acord cu Regatul Unit, decide în unanimitate să prelungească această perioadă.

               (3)Până la retragerea sa din Uniune, Regatul Unit rămâne un stat membru care beneficiază de toate drepturile și respectă toate obligațiile care decurg din tratate, inclusiv principiul cooperării loiale.

               (4)În orientările sale din 29 aprilie 2017, Consiliul European a recunoscut necesitatea de a ține seama, în context internațional, de particularitățile Regatului Unit în calitate de stat membru care se retrage, cu condiția ca acesta să își respecte obligațiile și să fie în continuare loial intereselor Uniunii câtă vreme mai este stat membru.

               (5)Acordul de retragere conține modalități referitoare la aplicarea, în ceea ce privește Regatul Unit și teritoriul acestuia, a unor dispoziții din dreptul Uniunii după data la care tratatele încetează să se mai aplice Regatului Unit („perioada de tranziție”). Dacă respectivul acord intră în vigoare, dreptul Uniunii, inclusiv acordurile internaționale la care Uniunea este parte, va continua să se aplice Regatului Unit și pe teritoriul acestuia în timpul perioadei de tranziție în conformitate cu acordul respectiv și va înceta să se aplice la sfârșitul perioadei respective.

               (6)Convenția NASCO se aplică în prezent Regatului Unit, ca urmare a faptului că Uniunea este parte contractantă la această convenție.

               (7)În conformitate cu articolul 17 alineatul (3) din Convenția NASCO, aceasta este deschisă pentru aderare, sub rezerva aprobării de către consiliul Organizației pentru Conservarea Somonului din Atlanticul de Nord instituit prin Convenția NASCO, oricărui stat care își exercită jurisdicția de pescuit în Atlanticul de Nord sau care este un stat de origine pentru stocurile de somon.

               (8)La 28 februarie 2019, Regatul Unit a depus o cerere de aderare la Convenția NASCO în calitate de parte contractantă, având în vedere eventualitatea lipsei unui acord de retragere până la data la care tratatele încetează să i se mai aplice.

               (9)În conformitate cu articolul 66 din Convenția Organizației Națiunilor Unite asupra dreptului mării
                  7
                (UNCLOS), statele din ale căror ape curgătoare provin stocurile anadrome sunt primele interesate și responsabile de aceste stocuri. Statul de origine al stocurilor anadrome trebuie să asigure conservarea acestora prin stabilirea unor măsuri de reglementare adecvate pentru pescuitul în toate apele situate în interiorul limitelor exterioare ale zonei sale economice exclusive. În cazurile în care stocurile anadrome migrează către sau prin apele situate în interiorul limitelor exterioare ale zonei economice exclusive a unui alt stat decât statul de origine, statul respectiv trebuie să coopereze cu statul de origine în ceea ce privește conservarea și gestionarea acestor stocuri.

               (10)Pentru a preveni pescuitul nesustenabil, este în interesul Uniunii ca Regatul Unit să coopereze la gestionarea stocurilor de somon în deplină conformitate cu dispozițiile UNCLOS și ale Acordului Organizației Națiunilor Unite pentru aplicarea prevederilor Convenției Organizației Națiunilor Unite asupra dreptului mării din 10 decembrie 1982 în legătură cu conservarea și gestionarea populațiilor transzonale și a stocurilor de pești mari migratori din 4 august 1995 (UNFSA)
                  8
                sau cu dispozițiile oricărui alt acord internațional sau ale oricărei alte norme de drept internațional.

               (11)Conform dispozițiilor articolului 66 din UNCLOS, statul de origine al stocurilor anadrome și alte state care pescuiesc aceste stocuri trebuie să ia măsuri pentru punerea în aplicare a articolului respectiv. Această cooperare poate fi instituită în cadrul organizațiilor regionale de gestionare a pescuitului.

               (12)Aderarea Regatului Unit la Convenția NASCO va permite Regatului Unit să coopereze cu privire la măsurile necesare de conservare și gestionare, ținând seama în mod corespunzător de drepturile, interesele și obligațiile altor țări și ale Uniunii, și să se asigure că activitățile de pescuit sunt desfășurate astfel încât stocurile de somon în cauză să fie exploatate sustenabil.

               (13)Prin urmare, este în interesul Uniunii să aprobe cererea de aderare la Convenția NASCO prezentată de Regatul Unit din momentul în care dreptul Uniunii încetează să se aplice Regatului Unit,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul consiliului Organizației pentru Conservarea Somonului din Atlanticul de Nord, instituit prin Convenția pentru conservarea somonului în Atlanticul de Nord, este de a aproba cererea de aderare a Regatului Unit la respectiva convenție, cu condiția ca această aprobare să producă efecte din momentul în care legislația Uniunii încetează să se aplice Regatului Unit.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        A se vedea Decizia (UE) 2019/274 a Consiliului din 11 ianuarie 2019 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 47 I, 19.2.2019, p. 1).

                     (2)

                        JO L 378, 31.12.1982, p. 24.

                     (3)

                        JO L 354, 28.12.2013, p. 22.

                     (4)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (5)

                        JO L 378, 31.12.1982, p. 25.

                     (6)

                        Decizia 82/886/CEE a Consiliului din 13 decembrie 1982 privind încheierea Convenției pentru conservarea somonului în Atlanticul de Nord (JO L 378, 31.12.1982, p. 24).

                     (7)

                        JO L 179, 23.6.1998, p. 3.

                     (8)

                        JO L 189, 3.7.1998, p. 14.